## **NÁRODNÁ RADA SLOVENSKEJ REPUBLIKY**

# 

# **IV. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 1014/2009

**1080a**

### Spoločná správa

**výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Dohovorom Medzinárodnej organizácie práce o ochrane zástupcov pracovníkov v podniku a o uľahčení podmienok na výkon ich činností, ktoré sa im poskytujú č. 135 z roku 1971 Slovenskou republikou (tlač 1080) vo výboroch Národnej rady Slovenskej republiky v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre sociálne veci a bývanie ako gestorský výbor pri rokovaní o návrhu na vyslovenie súhlasu Národnej rady Slovenskej republiky s Dohovorom Medzinárodnej organizácie práce o ochrane zástupcov pracovníkov v podniku a o uľahčení podmienok na výkon ich činností, ktoré sa im poskytujú č. 135 z roku 1971 Slovenskou republikou (tlač 1080) (ďalej len „návrh“) podáva Národnej rade Slovenskej republiky podľa § 79 ods. 1 a § 88 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní uvedeného návrhu:

**I.**

Predseda Národnej rady Slovenskej republiky rozhodnutím z 21. mája 2009 č. 1110 pridelil návrh na prerokovanie

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre hospodársku politiku a

Výboru Národnej rady Slovenskej republiky pre sociálne veci a bývanie.

Ako gestorský výbor určil Výbor Národnej rady Slovenskej republiky pre sociálne veci a bývanie.

**II.**

Gestorský výbor nedostal do 12. júna 2009 žiadne stanovisko poslancov Národnej rady Slovenskej republiky, ktorí nie sú členmi výborov Národnej rady Slovenskej republiky, ktorým bol návrh pridelený (§ 75 ods. 2 zákona Národnej rady Slovenskej republiky č. 350/1996 Z. z.).

**III.**

Vysloviť súhlas s návrhom odporučili:

Výbor Národnej rady Slovenskej republiky pre sociálne veci a bývanie (uznesením z 9. júna 2009 č. 252).

Ústavnoprávny výbor Národnej rady Slovenskej republiky (uznesením z 10. júna 2009 č. 667).

Výbor Národnej rady Slovenskej republiky pre hospodársku politiku prerokoval návrh dňa 9. júna, ale neprijal uznesenie, keďže navrhnuté uznesenie nezískalo potrebný súhlas požadovanej nadpolovičnej väčšiny všetkých poslancov. Z celkového počtu 12 poslancov výboru bolo prítomných 8 poslancov. Za návrh uznesenia hlasovali 3 poslanci, 5 poslanci sa zdržali hlasovania.

**IV.**

Z uznesení výborov Národnej rady Slovenskej republiky, ktoré návrh prerokovali nevyplývajú žiadne návrhy.

**V.**

Gestorský výbor na základe stanovísk výborov k  návrhu na vyslovenie súhlasu Národnej rady Slovenskej republiky s Dohovorom Medzinárodnej organizácie práce o ochrane zástupcov pracovníkov v podniku a o uľahčení podmienok na výkon ich činností, ktoré sa im poskytujú č. 135 z roku 1971 Slovenskou republikou (tlač 1080) vyjadrených v uzneseniach uvedených v tretej časti tejto spoločnej správy odporúča Národnej rade Slovenskej republiky v súlade s § 88 ods. 2 a 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky a podľa čl. 86 písm. d) Ústavy Slovenskej republiky

**vysloviť súhlas**

**a**

**rozhodnúť,**

že Dohovor Medzinárodnej organizácie práce o ochrane zástupcov pracovníkov v podniku a o uľahčení podmienok na výkon ich činností, ktoré sa im poskytujú č. 135 z roku 1971 Slovenskou republikou (tlač 1080) je medzinárodná zmluva podľa článku 7 ods. 5 Ústavy Slovenskej republiky, ktorá má prednosť pred zákonmi.

**VI.**

Gestorský výbor určil spoločného spravodajcu výborov poslanca Jána Kvorku informovať Národnú radu o výsledku rokovania výborov, odôvodniť návrh a stanovisko gestorského výboru a predložiť návrh na uznesenie Národnej rady Slovenskej republiky, ktorý tvorí prílohu spoločnej správy.

Spoločná správa výborov Národnej rady Slovenskej republiky o prerokovaní návrhu bola schválená uznesením Výboru Národnej rady Slovenskej republiky pre sociálne veci a bývanie zo 16. júna 2009 č. 267.

**Bratislava 16. júna 2009**

**Jozef Halecký v. r.**

**predseda výboru**

**NÁRODNÁ RADA SLOVENSKEJ REPUBLIKY**

**IV. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**N á v r h**

# **U z n e s e n i e**

### Národnej rady Slovenskej republiky

**z .... júna 2009**

k návrhu na vyslovenie súhlasu Národnej rady Slovenskej republiky s Dohovorom Medzinárodnej organizácie práce o ochrane zástupcov pracovníkov v podniku a o uľahčení podmienok na výkon ich činností, ktoré sa im poskytujú č. 135 z roku 1971 Slovenskou republikou (tlač 1080)

#### Národná rada Slovenskej republiky

**podľa čl. 86 písm. d) Ústavy Slovenskej republiky**

po prerokovaní návrhu na vyslovenie súhlasu Národnej rady Slovenskej republiky s Dohovorom Medzinárodnej organizácie práce o ochrane zástupcov pracovníkov v podniku a o uľahčení podmienok na výkon ich činností, ktoré sa im poskytujú č. 135 z roku 1971 Slovenskou republikou (tlač 1080)

**vyslovuje súhlas**

s  Dohovorom Medzinárodnej organizácie práce o ochrane zástupcov pracovníkov v podniku a o uľahčení podmienok na výkon ich činností, ktoré sa im poskytujú č. 135 z roku 1971 Slovenskou republikou (tlač 1080) a

**rozhodla,**

že ide o medzinárodnú zmluvu, ktorá má podľa článku 7 ods. 5 Ústavy Slovenskej republiky prednosť pred zákonmi.